Nuwe munisipaliteite ondanks duisende se beswaarDie landskap van Suid-Afrikaanse munisipaliteite sal ná die 2016-verkiesing baie anders lyk, het die munisipale afbakeningsraad Dinsdag gesê. “Ons het nou die finale fase van dié siklus bereik en die finale besluit gemaak oor sake wat voor die raad gelê is,” het Landiwe Mahlangu, voorsitter van die raad, gesê. “Die raad moes, ingevolge die wet, sy besluit op ‘n spesifieke saak wysig, bevestig of onttrek.” Sy sê die raad het 167 gevalle gepubliseer en sowat 10 000 besware ontvang, hoofsaaklik uit Gauteng. Daar was onder andere ‘n beswaar teen die samesmelting van die Midvaal- en Emfuleni-munisipaliteite en die Sedibeng-distriksmunisipaliteit in ‘n enkele metropolitaanse munisipaliteit.